SA het medaljes agtergelaat, sê Saskok-baas | Nuus24
Londen – Gideon Sam, president van SA Sportkonfederasie en Olimpiese Komitee (Saskok), glo die Suid-Afrikaanse Olimpiese Span het ‘n paar medaljes in Londen agtergelaat.“Vir my was die Spele ‘n sukses in sekere opsigte, maar ek voel ook ons het ‘n paar medaljes in Londen vergeet; medaljes wat ons moes wen,” het Sam gesê."Op hierdie vlak moet dit nie meer gebeur nie; as daar medaljes is wat jy kan wen, dan moet jy dit wen.”Suid-Afrika het vanjaar hul suksesvolste Spele sedert 1992 beleef.Die span het drie goue medaljes, twee silwer medaljes en een brons medalje verower.Sam sê die span kon nader aan hul teiken van 12 medaljes gekom het as sommige van die gunstelinge beter gevaar het.“Ons was sentimeters weg met Sunette Viljoen. Khotso Mokoena het vier keer oorgetrap tydens die verspring en LJ van Zyl kon dit nie eers verby die uitdunne maak nie.”“Ek het gister na Burry Stander gekyk en by myself gedink dat nog so twee bergfietsryers kon hom gehelp het, maar hy moes dit op sy eie doen.”– Volg Nuus24Sport op Twitter
Lees meer oor: gideon sam | olimpiese spele | saskok VOLGENDE OP NUUS24X